آذربایجان اوردوسو ایشغال آلتینداکی تورپاق‌لاری قورتارماق اوچون باشلاتدیغی عکس-حمله عملیاتیندا دوشمن‌ین  2300 نفردک جانلی قوه‌سینی محو ائدیب.
آذربایجان مودافعه ناظیرلیگی‌نین آچیقلاماسیندا گئجه بویونجا گرگین دؤیوش‌لرین داوام ائتدیگی بیلدیریلیب.
آچیقلامادا دئییلیب: "ایشغال اولونموش تورپاق‌لاریمیزین آزاد اولونماسی اوغروندا آذربایجان اردوسونون آپاردیغی گرگین دؤیوش‌لر داوام ائدیر.
سپتامبرین  27-دن بو گون سحر ساعات لارینادک دوشمن‌ین 2300 نفردک جانلی قوه‌سی محو ائدیلیب و یارالانیب، 130-دک تانک و دیگر زیرهلی تکنیکاسی، 200-دن آرتیق توپ و راکت سیستم‌لری، 25-دک هاوا هوجومون‌دان مودافعه واسیطه‌لری، 6 قوموتا –ایداره ائتمه و قوموتا -موشاهیده منطقه‌لری، 5 سلاح-مهمات انباری، 50-دک تانک علیهینه واسیطه‌لر، 55 عدد اتومبیل تکنیکاسی محو ائدیلیب و سیرا‌دان چیخاریلیب.
ایتیریلمیش موضع لری گئری قایتارماق اوچون ماداگیز ایستیقامتینه علاوه قوه‌لر جمع لشدیرن ارمنیستان قوه لری سپتامبرین 30-و سحر ساعات یندان‌ باشلایا‌راق هوجوما جهد گؤستریب. دوشمن‌ین بو فعالیتی‌نین قارشی‌سی آلینیر و اونون مقاومتی‌نین قیریلماسی مقصدیله قوشون‌لاریمیز طرفیندن عکس- حمله عملیاتی کئچیریلیر. حاضیردا بوتون جبهه بویو حربی عملیات‌لار داوام ائدیر".
دیگر طرف‌دن، آذربایجان اوردوسونون ایشغال آلتینداکی تورپاق‌لاری خلاص ائتمک اوچون باشلاتدیغی عکس-حمله عملیاتیندا آغدره-ترتر ایستیقامتینده ارمنیستان قوه‌لرینی محاصره آلتینا آلدیغی بیلدیریلیب.
